ב"ה, סיום מסכת נזיר, תשפג הדרן, ישיבת דרישה יעל שמעוני

**עבדות ונזירות**

**שתי תנועות הפוכות בנפש, כיצד הן מונחות בכפיפה אחת? הכנה לליל הסדר וסיום מסכת נזיר**

1. משנה מסכת נזיר פרק ט משנה א

הגוים אין להן נזירות נשים ועבדים יש להן נזירות חומר בנשים מבעבדים שהוא כופה את עבדו ואינו כופה את אשתו חומר בעבדים מבנשים שהוא מיפר נדרי אשתו ואינו מיפר נדרי עבדו הפר לאשתו הפר עולמית הפר לעבדו יצא לחירות משלים נזירתו עבר מכנגד פניו רבי מאיר אומר לא ישתה ורבי יוסי אומר ישתה:

2. תוספתא מסכת נזיר (ליברמן) פרק ו

הלכה ד : חומר באשתו ובתו שאין בעבדו ושפחתו בעבדו ושפחתו שאין באשתו ובתו שאשתו ובתו מפר את נדרן ואין כופן לשתות יין וליטמא למתים אבל עבדו ושפחתו אין מפר את נדרן אבל כופן לשתות יין וליטמא למתים שאין שותין אלא בפניו ואין מיטמין למתים אלא בפניו הלכה ה: ר' יוסה אומ' עבד שאמ' לו רבו הוי שותה יין שתי שנים ומטמא למתים שתי שנים שותה יין בפניו ושלא בפניו ומטמא למתים בפניו ושלא בפניו

3. תלמוד ירושלמי (וילנא) מסכת נזיר פרק ט

ויכוף את אשתו לא כן אמר רבי הונא הנייתי עליך כופה ומשמשתו הנייתך עלי הרי זה יפר שנייה היא שהוא הנייתו והנייתה ולא יכוף את עבדו שנייא היא דכתיב [במדבר ו ז] כי נזר אלהיו על ראשו את שאין לו אדון אחר יצא עבד שיש לו אדון אחר היה יכול למחות על דבר רבו אומר לו הלכה היא שמע לדברי רבך

תלמוד ירושלמי (וילנא) מסכת נזיר פרק ט

עבר מכנגד פניו רבי מאיר אומר לא ישתה ר' יוסי אומר ישתה מה אנן קיימין אם בשאמר בין בפניי בין שלא בפניי שתה אוף רבי מאיר מודה אם באומר בפניי שתה שלא בפניי אל תשתה אוף רבי יוסי מודה אלא כן אנן קיימין באומר שתה רמ"א בפני שתה ושלא בפני אל תשתה רבי יוסי אומר כאומר בין בפניי בין שלא בפניי שתה:

4. תלמוד בבלי מסכת נזיר דף סא עמוד א

/מתני'/. הכותים אין להם נזירות. נשים ועבדים יש להן נזירות. חומר בנשים מבעבדים, שהוא כופה את עבדו ואינו כופה את אשתו.

גמ'. קתני: הכותים אין להם נזירות, מנא הני מילי? דתנו רבנן: דבר אל בני ישראל - ולא לעובדי כוכבים, ואמרת אליהם - לרבות את העבדים. למה לי קרא? האמרת: כל מצוה שהאשה חייבת בה - עבד חייב בה! אמר רבא: שאני הכא, דאמר קרא: לאסור איסר על נפשו, במי שנפשו קנויה לו, יצא עבד שאין נפשו קנויה לו, הואיל ואין נפשו קנויה לו - אימא גבי נזיר נמי לא, קמשמע לן.

תלמוד בבלי מסכת נזיר דף סב עמוד ב

מתני'. עבר מכנגד פניו - ר"מ אומר: לא ישתה, ורבי יוסי אומר: ישתה.

גמ'. לימא, בדשמואל קמיפלגי, דאמר שמואל: המפקיר עבדו - יצא לחירות, וא"צ גט שיחרור; ר"מ אית ליה דשמואל, רבי יוסי לית ליה דשמואל! לא, דכולי עלמא אית להו דשמואל, אלא מאן דאמר ישתה, סבר: סוף סוף מיהדר הדר ואתי גביה, לישתי חמרא כי היכי דלא ליכחוש; ולמאן דאמר לא ישתה, סבר: ליהוי ליה צערא כי היכי דליהדר גביה.

5. עלי תמר נזיר פרק ט

ולא יכוף את עבדו שנייה הוא דכתיב כי נזר אלהיו על ראשו את שאין לו אדון אחר יצא עבד שיש לו אדון אחר. משמע שלומד זה מקרא. וקשה דהא מסיק לקמן נזירתו תורה והלכה שרבו כפפו, וכן להלן אומרים לו הלכה היא שמע לדברי רבך. וצ"ל שעיקרו הלכה למשה מסיני וקרא אסכמתא היא.

ונ"ל שבטעם הלכה זו יש מחלוקת בין הבבלי והירושלמי, שלפי הבבלי הטעם שרבו כופו מפני שמחליש כוחו ומבטל מלאכת רבו, ואף שהנזירות חלה משום דכתיב ואמרת אליהם לרבות עבדים, מ"מ הרשות ביד רבו לכופו משום דכתיב לאסור איסר על נפשו, במי שנפשו קנויה לו, וכאן גופו קנוי לרבו למלאכתו, וכמ"ש ברש"י ובתוס' ובפירוש הרא"ש עיין שם.

אבל לדעת הירושלמי עיקרו הלמ"מ והטעם הוא משום דכתיב מיין ושכר יזיר על נפשות מת לא יבא כי נזר אלהיו על ראשו, א"כ שתית יין והטומאה של הנזיר תלויה בתנאי שאין לו אחר שימחה בידו, יצא עבד שיש לו אדון אחר והוא יכול למחות בידו לכופו לשתות יין ולטמא למתים. ואין הטעם מפני שע"י היין והטומאה הוא נמנע מעשיית המלאכה לאדון, אלא אפילו אם ע"י מניעת שתיית יין אין נחלש כוחו כלום והוא מסוגל לעבודה כמו לפני הנזירות, ג"כ רבו יכול לכופו מפני שאמרה תורה את שאין לו אדון אחר יצא עבד וכו', ועיקרו הוא הלמ"מ.

6. תוספות מסכת נזיר דף סב עמוד ב

חומר בעבדים שאינו מיפר נדרי עבדו - שאף בנזירות מוחה ונתרצה שוב לא יכול להתיר כי אם בהתרת חכם דוקא.

7. רמב"ם על משנה מסכת נזיר פרק ט משנה א

[א] בתחלת פרשת נזיר נאמר דבר אל בני ישראל, ואמרו בני ישראל ולא גוים. ואמר ה' בכל השבועות והנדרים לאסור אסר על נפשו, אמרו מי שנפשו קנויה לו יצא עבד שאין נפשו קנויה לו וכופף, הוא שיכריחהו לשתות ולהטמא וכלל הוא אצלינו בעבדים לנזירות כופהו, לנדרים אינו יכול לכפותו, לשבועה אינו צריך לכפותו, לפי שאין אדם נשבע אלא על דבר שהוא קנינו וזה אין עצמו קנוי לו. אבל הנדרים שהן חלים עליו הם כגון שיאמר הרי עלי כך וכך אם אעשה כך וכך או אם אוכל כך או שיאסור על עצמו דברים שאין בהן ענוי נפש והן דברים שלא יבוא לעבד על ידי כך נזק בגופו ואינו מתבטל משום דבר שרבו רוצה. ואם אמר אדם לעבדו מופר לך הרי זה סלק מעליו שעבודו ונעשה בן חורין, ולפיכך משלים את נזירותו, ואמרו עבר מלפניו, כלומר אם ברח מאצלו או יצא מאצלו והוא נזיר ר' מאיר אומר לא ישתה כדי שיצטער ומתוך כך יחזור לרבו כדי שיכריחהו לשתות, ור' יוסי אומר ישתה כדי שלא יחלש ויאבד כיון שודאי יבקשהו רבו ויחפש אחריו ויחזור לרשותו והרי הוא כאלו עדיין ברשותו. והלכה כר' מאיר.

8. ר' עובדיה מברטנורא מסכת נזיר פרק ט משנה א

הפר לעבדו יצא לחירות משלים נזירותו - לאו דוקא הפר אלא אם כפה את עבדו לשתות יין ולהטמא למתים ואח"כ יצא העבד לחירות, חייב העבד להשלים נזירותו אחר שיצא לחירות. ורמב"ם פירש הפר לעבדו יצא לחירות, שהאומר לעבדו מופר לך, פקע זכות האדון ממנו ויצא העבד לחירות בשביל כן וצריך שישלים נזירותו. ולבי מהסס בפי' זה:

9. תפארת ישראל - יכין מסכת נזיר פרק ט משנה א

ו) משלים נזירתו. ומשלים נזירותו כך גירסת הרמב"ם, ור"ל דבאמר לעבדו מופר לך, על נזירותו שנזר, יצא לחרות אבל משלים נזירותו, ולראב"ד הגי' היא משלים נזירותו, ור"ל אם נשתחרר צריך להשלים נזירותו:

10. רמב"ם הלכות נזירות פרק ב הלכה יז: נשים ועבדים יש להן נזירות, והאב או הבעל מפר נזירות האשה אם רצה כשאר הנדרים, אבל העבד יש לרבו לכוף אותו לשתות ולהטמא למתים ואם לא כפה אותו נוהג נזירות.

הלכה יח: נדר העבד שאר נדרים שיש בהן עינוי נפש או שמעכבין את המלאכה או שהעריך, אין רבו צריך לכופו מפני שאין נפשו קנויה לו ולא יחול עליו נדר, למה הדבר דומה לאוסר פירות אחרים עליהם, אבל אם אין שם עינוי ולא דבר שמעכב מלאכה אינו יכול לכופו, נדר עבדו בנזירות ואמר לו מופר לך יצא לחירות וחייב להשלים נזירותו, שהעבד כופין אותו ואין מפירין לו ואם הפר יצא לחירות. +/השגת הראב"ד/ נדר עבדו בנזירות ואמר לו מופר לך יצא לחירות וכו'. א"א כל זו הפסקא אינה כלום וטעות הוא שטעה בלשון המשנה וכך הוא לשון המשנה העיקרי הפר לאשתו הפר עולמית הפר לעבדו ויצא לחירות משלים נזירותו, עבר מנגד פניו ר"מ אומר לא ישתה ר' יוסי אומר ישתה, והפר לעבדו לאו דוקא לשון הפרה אלא אפי' כפאו ואמר לו שתה אם לא שתה ויצא לחירות משלים, וי"ל דוקא כשהפר ולא כפה מפני שאין הפרה לגבי עבד כלום אבל אם כפאו אף על פי שלא שתה כשיצא לחירות אינו משלים שכבר בטלו, ולא נהירא אלא אפי' בשכפאו משלים לפי שהוא כמי שאמר הריני נזיר לכשאצא לחירות שחלה עליו נזירות כשיצא.+